Ole Morten Vågan, ved Reykjavik Jazz Festival med Trondhjem Jazz Orchestra (2017)   
 Photo Hreinn Gudlaugsson
**Ole Morten Vågan** (født 8. mai 1979 i Brønnøysund) er en norsk jazzmusiker (kontrabass) og arrangør, utdannet ved Jazzlinja (NTNU), 2000.

Han debuterte i jazzsammenheng i *Nord-Norsk Ungdomstorband* og ledet Ole Morten Vågan Projekt på turné for Nordnorsk Jazzforum i 1999, dokumentert som radiokonsert for NRK P2, Jazzklubben ved Erling Wicklund innspilt fra Nordland Musikkfestuke.

I år 2000 ledet han bandet MOTIF og fikk NOPA's komponistpris samme år, samt «Young Nordic Jazzcomets» året etter, på København Jazzfestival.

Som både som bassist og komponist har han jobbet i grenselandet mellom improvisasjons- og notert musikk, og i 2011 utkom hans syvende plate med før nevnte MOTIF, til gode kritikker i blant annet New York Times og britiske JazzWise.[] I 2009 skrev han en times musikk til en tentett, som foruten MOTIF´s faste medlemmer, også bestod av Mathias Eick, Mattias Ståhl, Ola Kvernberg, Håkon Kornstad og Petter Vågan.

Vågan mottok DnB NOR prisen på Kongsberg Jazzfestival i 2009, og kvitterte året etter med en time nyskrevet musikk, for et band med de to tyske Axel Dörner og Rudi Mahall, og svenskene Fredrik Ljungkvist og Jon Fält. Sammen med Trondheim Jazzorkester ble han nominert til Spellemannprisen 2021 i klassen jazz for albumet *Plastic Wave* fra 2021.

Nylig[*når?*] har han også komponert for Trondheim Jazzorkester i samarbeid med blant andre Eirik Hegdal, og skrev 25 minutter musikk for TrondheimSolistene og bassist Knut Erik Sundquist som ble fremført til svært gode kritikker[] på Musikkfestuka i Bodø. Han har spilt inn et førtitalls plater med diverse orkestre, og medvirket på en rekke pop-produksjoner, men det er først og fremst som aktivt og deltagende medlem i improvisasjonsensembler han har hatt sin produksjon.

Han har samarbeidet med blant andre Bugge Wesseltoft, Joshua Redman, John Scofield, Terje Rypdal, Maria Kannegaard, Iain Bellamy, Håvard Wiik, Erlend Skomsvoll, Eirik Hegdal, Nils Petter Molvær, Dhaffer Youssef, Ivo Papasov, Audun Kleive, Stian Carstensen, Ola Kvernberg, Paal Nilssen Love, Håkon Kornstad, Tore Brunborg, Jon Christensen, Axel Dörner, Rudi Mahall, Tom Arthurs, Fredrik Ljungkvist, Christian Wallumrød, Jon Fält, Will Vinson, Jonas Kullhammar, Thomas Dybdahl og Arve Henriksen.

Galleri
-------

* Ole Morten Vågan (2004) Foto: Hreinn GudlaugssonOle Morten Vågan (2004) Foto: Hreinn Gudlaugsson
* Ole Morten Vågan har lånt en ny bass etter å ha slått sin egen bass i stykker. Foto: Hreinn GudlaugssonOle Morten Vågan har lånt en ny bass etter å ha slått sin egen bass i stykker. Foto: Hreinn Gudlaugsson
* Andrach: Jonas Kulhammar (s), Kresten Osgood (d) og Ole Morten Vågan (b) Foto: Hreinn GudlaugssonAndrach: Jonas Kulhammar (s), Kresten Osgood (d) og Ole Morten Vågan (b) Foto: Hreinn Gudlaugsson
* Kresten Osgood (d) og Ole Morten Vågan (b) Foto: Hreinn GudlaugssonKresten Osgood (d) og Ole Morten Vågan (b) Foto: Hreinn Gudlaugsson

Referanser
----------

1. ↑   Discogs, Discogs artist-ID 897888[Hentet fra Wikidata]
2. 1 2 3  «Vågan, Ole Morten Biografi MIC.no». Arkivert fra originalen 22. februar 2013.  Norsk musikkinformasjon
3. ↑  Musikerprisen til Ole Morten Vågan - Kongsberg Jazzfestivals sider (04.07.2009) Arkivert 15. oktober 2009 hos Wayback Machine.
4. ↑  «Dette er årets nominerte». *dagbladet.no*. 11. februar 2022. Besøkt 13. februar 2022.

Eksterne lenker
---------------

* (en) Ole Morten Vågan – kategori av bilder, video eller lyd på Commons Rediger på Wikidata
* (en) Ole Morten Vågan på Discogs Rediger på Wikidata

* (en) Ole Morten Vågan på MusicBrainz Rediger på Wikidata

* (en) Ole Morten Vågan på SoundCloud Rediger på Wikidata
* Ole Morten Vågan på Twitter Rediger på Wikidata

* Ole Morten Vågan på Instagram Rediger på Wikidata
* (no) Biografi fra Jazzbasen.
* (no) Diskografi fra Jazzbasen.


|  |  |  |
| --- | --- | --- |
| Forrige mottaker:Helge Lien | **Vinner avDnB NOR-prisenKongsberg Jazzfestival**(2009) | Neste mottaker:Maria Kannegaard |

Portal: Jazz

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |